**เอกสารหมายเลข 1**

แบบประเมินคุณสมบัติของบุคคล

**ชื่อ นางสาวนุชธิดา ชนะแก้ว**

**ตำแหน่ง นายสัตวแพทย์ชำนาญการ ตำแหน่งเลขที่ 2088**

**กลุ่มพัฒนาคุณภาพสินค้าปศุสัตว์ สำนักงานปศุสัตว์จังหวัดตรัง**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทยชำนาญการ ตำแหน่งเลขที่ 2088**

**กลุ่มพัฒนาคุณภาพสินค้าปศุสัตว์ สำนักงานปศุสัตว์จังหวัดตรัง**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 1**

**1. ชื่อผลงาน** ความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

**ปีที่ดำเนินการ** พ.ศ. 2563 - 2564

**2. ความสำคัญและที่มาของปัญหาที่ทำการศึกษา**

ไข่ไก่เป็นหนึ่งในสินค้าปศุสัตว์ที่ได้รับการส่งเสริมในการบริโภค เนื่องจากเป็นแหล่งโปรตีนคุณภาพสูง หาซื้อง่าย ปรุงอาหารได้หลากหลาย และสามารถเก็บรักษาได้นาน กอปรกับนโยบายของกรมปศุสัตว์ เรื่อง อาหารปลอดภัย (Food safety) ที่ให้ความสำคัญด้านความปลอดภัยของผู้บริโภค และให้มีการพัฒนากระบวนการผลิตสินค้าปศุสัตว์ตลอดห่วงโซ่อาหาร (Food Chain)

จังหวัดตรังมีเกษตรกรผู้เลี้ยงไก่ไข่ จำนวน 778 ราย จำนวนไก่ไข่ ทั้งหมด 583,470 ตัว โดยจำแนกเป็นเกษตรกรที่เลี้ยงไก่ไข่ 100,000 ตัวขึ้นไป จำนวน 1 ราย เลี้ยงไก่ไข่ระหว่าง 1,000 – 99,999 ตัว จำนวน 29 ราย และเลี้ยงไก่ไข่น้อยกว่า 1,000 ตัว จำนวน 748 ราย โดยเป็นฟาร์มที่ได้รับการรับรองมาตรฐานฟาร์ม จำนวน 5 ฟาร์ม และที่เหลือไม่ได้รับการรับรองมาตรฐานฟาร์ม

**ประกาศกระทรวงเกษตรและสหกรณ์ เรื่อง กำหนดมาตรฐานสินค้าเกษตร : การปฏิบัติทางการเกษตรที่ดีสำหรับฟาร์มไก่ไข่ ตามพระราชบัญญัติมาตรฐานสินค้าเกษตร พ.ศ.** 2551 **มีผลบังคับใช้เมื่อวันที่** 4 **เมษายน** 2562 **ได้กำหนดมาตรฐานเลขที่ มกษ.** 6906 - 2562 **ไว้เป็นมาตรฐานทั่วไป ครอบคลุมการเลี้ยงไก่ไข่ ทั้งไก่ระยะรุ่นและ ไก่ระยะไข่เพื่อการค้า จำนวนตั้งแต่** 1,000 **ตัวขึ้นไป โดยจำนวนเลี้ยงตั้งแต่** 100,000 **ตัวขึ้นไป มีระยะเวลาปรับเปลี่ยนเพื่อเข้าสู่มาตรฐานฟาร์มภายในระยะเวลา** 1 **ปี** (**มีผลบังคับใช้วันที่** 21 **กุมภาพันธ์** 2564) **และหากมีการเลี้ยงไก่ระหว่าง** 1,000 - 99,999 **ตัว จะมีระยะเวลาปรับเปลี่ยนเพื่อเข้าสู่มาตรฐานฟาร์ม** 5 **ปี** (**มีผลบังคับใช้วันที่** 21 **กุมภาพันธ์** 2568) **และเมื่อวันที่** 21 **กุมภาพันธ์** 2563 **มีการประกาศกฎกระทรวงกำหนดมาตรฐานสินค้าเกษตรสำหรับการปฏิบัติทางการเกษตรที่ดีสำหรับฟาร์มไก่ไข่เป็นมาตรฐานบังคับ ส่งผลให้ฟาร์มไก่ไข่ในพื้นที่จังหวัดตรังที่มีการเลี้ยงตั้งแต่** 1,000 **ตัวขึ้นไป จะต้องเตรียมความพร้อมเพื่อเข้าสู่มาตรฐานฟาร์มตามระยะเวลาที่กำหนด สำนักงานปศุสัตว์จังหวัดตรัง จึงเห็นควรศึกษาความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง เพื่อทราบถึงระดับความรู้ ทัศนคติ และวิธีการปฏิบัติของเกษตรกรในพื้นที่ และนำผลการศึกษาที่ได้ไปปรับใช้ในการวางแผนการดำเนินงาน แนะนำแนวทางการปฏิบัติแก่เกษตรกรในการเข้าสู่มาตรฐานบังคับสำหรับฟาร์มไก่ไข่ในพื้นที่ต่อไป**

**3. วัตถุประสงค์ในการศึกษา**

1) เพื่ออธิบายความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

2) เพื่อหาความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

การตรวจประเมินมาตรฐานฟาร์มตามข้อกำหนดการปฏิบัติทางการเกษตรที่ดีสำหรับฟาร์มไก่ไข่ (มกษ. 6909 - 2562) ประกอบด้วย องค์ประกอบฟาร์ม การจัดการฟาร์ม อาหาร และน้ำ การจัดการบุคลากร การจัดการสุขภาพสัตว์ การจัดการสวัสดิภาพสัตว์ การจัดการไก่รุ่น ไก่ระยะไข่ และไข่ไก่ การจัดการสิ่งแวดล้อม และการบันทึกข้อมูล

การกำหนดมาตรฐานฟาร์มไก่ไข่ส่งผลกระทบต่อการจัดการด้านสุขภาพสัตว์ในระดับน้อย ส่งผลกระทบต่อทำเลที่ตั้งฟาร์ม ลักษณะของฟาร์ม ลักษณะของโรงเรือน การจัดการโรงเรือน การจัดการเครื่องมือและอุปกรณ์ การจัดการบุคลากร คู่มือการจัดการฟาร์ม ระบบการบันทึกข้อมูล การจัดการด้านอาหารและน้ำ การจัดการสิ่งแวดล้อม และการจัดการสวัสดิภาพของสัตว์ปีกในระดับน้อยที่สุด และเกษตรกรมีความเห็นว่ามาตรฐานฟาร์มมีประโยชน์ แต่มีความรู้เรื่องมาตรฐานฟาร์มในระดับปานกลาง แม้ว่าจะเคยผ่านการฝึกอบรมจากกรมปศุสัตว์ และเกษตรกรต้องการให้กรมปศุสัตว์ช่วยเหลือเกี่ยวกับความรู้เรื่องการจัดการฟาร์ม

การพัฒนาศักยภาพของผู้ประกอบการเลี้ยงไก่ไข่ในพื้นที่อำเภอบางเลน จังหวัดนครปฐม จะเกิดผลสำเร็จได้ จะต้องอาศัยองค์ประกอบที่สำคัญในการดำเนินงาน ได้แก่ ปัจจัยด้านบุคลากร โดยพบว่าบุคลากรเป็นแรงงานต่างด้าว มีปัญหาเรื่องการสื่อสารและขาดทักษะในการทำงาน ปัจจัยด้านการบริหารจัดการ ผู้ประกอบการมีทุน มีการวางผังฟาร์ม และการจัดการภายในโรงเรือนที่ดี รวมถึงมีการศึกษาหาความรู้ทางด้านวิชาการอย่างสม่ำเสมอ

**5. วิธีการหรือขั้นตอนการศึกษา**

1. ศึกษาข้อมูลทางวิชาการ/ระเบียบ/ข้อกฎหมายที่เกี่ยวข้องเพื่อจัดทำแบบสอบถามเกี่ยวกับความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่
2. เก็บข้อมูลโดยใช้แบบสอบถามรวบรวมข้อมูลจากเจ้าของฟาร์มไก่ไข่ โดยวิธีการสัมภาษณ์แบบรายบุคคล (Individual interview) ทั้งหมด 30 ราย ข้อมูลที่รวบรวมประกอบด้วย 4 หัวข้อหลัก ได้แก่ ข้อมูลพื้นฐาน ความรู้เกี่ยวกับหลักเกณฑ์มาตรฐานฟาร์มไก่ไข่ ทัศนคติต่อการรับรองมาตรฐานฟาร์ม และวิธีการปฏิบัติของเกษตรกร
3. รวบรวมข้อมูลที่ได้และวิเคราะห์ข้อมูล โดย

- วิเคราะห์ข้อมูลโดยใช้ค่าสถิติเชิงพรรณนา (Descriptive Statistics) ได้แก่ ค่าความถี่ ร้อยละ ค่าเฉลี่ย และค่าส่วนเบี่ยงเบนมาตรฐาน ทำการวิเคราะห์เปรียบเทียบระดับความรู้ ทัศนคติ และวิธีการปฏิบัติจำแนกตามปัจจัยข้อมูลพื้นฐานด้วย Duncan multiple comparison test

- หาความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง ด้วย Spearman’s rank correlation coefficient โดยใช้โปรแกรม Microsoft office excel

4) สรุปผลการศึกษา วิจารณ์ จัดทำรายงานผลการศึกษา และเผยแพร่ผลการศึกษา

**6. ผู้ร่วมดำเนินการ (ถ้ามี)**

(1) ชื่อ-นามสกุล นางสาวนุชธิดา ชนะแก้ว สัดส่วนผลงาน ร้อยละ 60

(2) ชื่อ-นามสกุล นางสาวขวัญกมล ปักการะโน สัดส่วนผลงาน ร้อยละ 40

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผน ร้อยละ 15

(2) เก็บรวบรวมข้อมูล ร้อยละ 15

(3) วิเคราะห์ข้อมูล ร้อยละ 15

(4) สรุปและรายงาน ร้อยละ 15

**8. ประโยชน์ที่คาดว่าจะได้รับ**

1) ทราบระดับความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

2) ทราบความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

**9. ระบุผลสำเร็จของงาน หรือผลการศึกษา**

**-** อยู่ในระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

ความยุ่งยากในการศึกษา คือ

1. ยังไม่เคยมีการศึกษาในกรณีมาก่อน
2. การได้มาซึ่งข้อมูล ต้องเข้าสัมภาษณ์เกษตรกรโดยตรงต้องอาศัยประสบการณ์ของผู้สัมภาษณ์สูงในการสังเกตพฤติกรรมการปฏิบัติในฟาร์ม

**11. การนำไปใช้ประโยชน์ หรือคาดว่าจะนำไปใช้ประโยชน์**

เจ้าหน้าที่และผู้มีส่วนเกี่ยวข้องสามารถนำข้อมูลไปใช้ในการวางแผนผลักดันให้เกษตรกรผู้เลี้ยงไก่ไข่ ในพื้นที่ได้รับการรับรองมาตรฐานฟาร์มได้ทันตามกรอบเวลาที่กำหนด รวมถึงตระหนักถึงความสำคัญในการผลิตสินค้าปศุสัตว์ที่มีความปลอดภัย และเกษตรกรผู้เลี้ยงไก่ไข่ สามารถเข้าสู่มาตรฐานฟาร์มได้ตามกรอบเวลาที่ถูกกำหนดในมาตรฐานสินค้าเกษตร : การปฏิบัติทางการเกษตรที่ดีสำหรับฟาร์มไก่ไข่ มาตรฐานเลขที่ มกษ. 6909-2562

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวนุชธิดา ชนะแก้ว)

ผู้เสนอผลงาน

28/ ตุลาคม/ 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ ………..……………………………… ลงชื่อ ....……………………………….….

(นางสาวขวัญกมล ปักการะโน) (…………………………………)

ตำแหน่ง นายสัตวแพทย์ชำนาญการ ตำแหน่ง ...………………………………..

ผู้ร่วมดำเนินการ ผู้ร่วมดำเนินการ

28/ ตุลาคม/ 2563 ……../ ตุลาคม /2563

ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

ลงชื่อ ……………………………………….. ลงชื่อ ....………………………………..

(นายจุลชาติ จุลเพชร) (นายสุรจิต วิชชุวรรณ)

ตำแหน่ง หัวหน้ากลุ่มพัฒนาคุณภาพสินค้าปศุสัตว์ ตำแหน่ง ปศุสัตว์จังหวัดตรัง

29/ ตุลาคม/ 2563 29/ ตุลาคม/ 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 3**

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 2**

**1. ชื่อผลงาน** ความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกร ผู้เลี้ยงกระบือ ในพื้นที่จังหวัดกระบี่

**ปีที่ดำเนินการ** พ.ศ. 2563 - 2564

**2. ความสำคัญและที่มาของปัญหาที่ทำการศึกษา**

ในปี พ.ศ.2563 ประเทศไทยได้พบการระบาดของโรคเฮโมรายิกเซฟติซีเมีย หรือโรคคอบวม (Haemorrhagic septicaemia) อย่างรุนแรงในพื้นที่หลายจังหวัดของภาคตะวันออกเฉียงเหนือ และภาคเหนือ ได้แก่ มหาสารคาม ขอนแก่น อุดรธานี แพร่ เชียงราย และเลย ทำให้กระบือมีอัตราการป่วยตายสูง กรมปศุสัตว์จึงได้เร่งรัดให้มีมาตรการในการเฝ้าระวัง ควบคุม และป้องกันโรคนี้ในทุกจังหวัด รวมทั้งเข้มงวดในการควบคุมการเคลื่อนย้ายสัตว์ให้เป็นไปตามพระราชบัญญัติ โรคระบาดสัตว์ พ.ศ. 2558

โรคเฮโมรายิกเซฟติซีเมีย หรือที่เรียกตามอาการว่า โรคคอบวม เป็นโรคระบาดรุนแรง ของกระบือ แต่โรคนี้จะมีความรุนแรงน้อยลงในสัตว์อื่น ๆ เช่น โค แกะ สุกร ม้า อูฐ กวาง และช้าง เป็นต้น โรคนี้ไม่เป็นโรคติดต่อระหว่างสัตว์และคน ลักษณะสำคัญของโรค คือ สัตว์จะหายใจหอบลึกมีเสียงดัง คอ หรือหน้าบวมแข็ง อัตราการป่วยและอัตราการตายสูง เชื้อชนิดนี้อยู่ในระบบทางเดินหายใจสัตว์ปกติได้ โดยที่สัตว์ไม่แสดงอาการป่วยแต่เมื่อมีภาวะทำให้สัตว์เครียด สัตว์จะแสดงอาการป่วยและขับเชื้อออกมาสู่สิ่งแวดล้อม การระบาดของโรคจะเกิดขึ้นได้ง่ายในสภาวะที่สัตว์เกิดความเครียด เช่น ช่วงที่อากาศเปลี่ยนแปลง โดยเฉพาะ ต้นฤดูฝน การเคลื่อนย้ายสัตว์หรือการใช้แรงงานสัตว์มากเกินไป ในสภาวะความเครียดเช่นนี้สัตว์ที่เป็นตัวเก็บเชื้อ (Carrier) จะปล่อยเชื้อออกมาปนเปื้อนกับอาหารและน้ำ เมื่อสัตว์ตัวอื่นกินอาหารหรือน้ำที่มีเชื้อปนเปื้อนอยู่เข้าไป ก็จะป่วยเป็นโรคนี้ และขับเชื้อออกมากับสิ่งขับถ่ายต่าง ๆ เช่น น้ำมูก น้ำลาย อุจจาระ ทำให้โรคแพร่ระบาดต่อไป

จังหวัดกระบี่ เป็นหนึ่งในจังหวัดที่อยู่ทางภาคใต้ของประเทศไทย ประกอบด้วยอำเภอทั้งหมด 8 อำเภอ มีเกษตรกรที่เลี้ยงกระบือ 122 ราย มีกระบือทั้งหมดจำนวน 603 ตัว โดยไม่พบการเกิดโรคเฮโมรายิกเซฟติซีเมียย้อนหลัง เป็นเวลา 5 ปี ตั้งแต่ปี พ.ศ. 2559 - 2563 ถึงแม้เป็นโรคที่เกิดจากเชื้อแบคทีเรีย สามารถควบคุมโรคได้ง่ายกว่าโรคไวรัส แต่เป็นโรคที่ทำให้เกิดอาการรุนแรง และตายเฉียบพลันในกระบือ ซึ่งจะทำให้เกิดความเสียหายอย่างมากต่อเกษตรกรผู้เลี้ยงกระบือ ดังนั้น การศึกษาความรู้ ทัศนคติ และพฤติกรรมการป้องกันและควบคุม โรคเฮโมรายิกเซฟติซีเมีย ของเกษตรกรผู้เลี้ยงกระบือ ในพื้นที่จังหวัดกระบี่ จึงมีความจำเป็นอย่างยิ่งยวด เนื่องจาก ไม่พบการเกิดโรคนี้มานาน อาจทำให้เกษตรกรขาดความรู้ มีพฤติกรรมในการปฏิบัติที่ไม่ถูกต้อง ทั้งยังไม่ทราบถึงทัศนคติของเกษตรกรที่มีต่อการป้องกันและควบคุมโรคเฮโมรายิกเซฟติซีเมีย การศึกษาครั้งนี้เป็นการศึกษาความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมียของเกษตรกรผู้เลี้ยงกระบือ ในพื้นที่จังหวัดกระบี่ เพื่อนำผลการศึกษาไปใช้ในการวางแผนเฝ้าระวัง ป้องกันและควบคุมโรคนี้ สร้างความตระหนักให้แก่เจ้าหน้าที่ของกรมปศุสัตว์ในการเฝ้าระวังโรค จนถึงการวางแผนถ่ายทอดองค์ความรู้ แนะนำแนวทางการปฏิบัติ และประชาสัมพันธ์ในวงกว้างให้ประชาชนมีความเข้าใจและให้ความร่วมมือในการป้องกันและควบคุมโรคเฮโมรายิกเซฟติซีเมียในพื้นที่จังหวัดกระบี่ต่อไป

**3. วัตถุประสงค์ในการศึกษา**

1) เพื่ออธิบายความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกร ผู้เลี้ยงกระบือ ในพื้นที่จังหวัดกระบี่

2) เพื่อหาความสัมพันธ์ระหว่างความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมียของเกษตรกรผู้เลี้ยงกระบือ ในพื้นที่จังหวัดกระบี่

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

โรคเฮโมรายิกเซฟติซีเมีย เกิดจากเชื้อ *Pasteurella multocida* จากการตรวจหาซีโรไทป์ใน  
ประเทศไทย พบว่าเชื้อส่วนใหญ่ เป็นซีโรไทป์ B**:** 2 มากที่สุด และเป็นซีโรไทป์ B: 2, 5 ในลำดับรองลงมา   
เป็นโรคที่มีความรุนแรงในโคและกระบือ ทำให้เกิดการตายเฉียบพลันจากการติดเชื้อในกระแสโลหิต มีอัตราการป่วย และอัตราการตายที่สูง ในหลายๆประเทศในทวีปเอเชีย การระบาดของโรคนี้มักเกิดจากอากาศเปลี่ยนแปลงของสภาพอากาศแบบมรสุมเมืองร้อน จนทำให้สัตว์เครียด การแพร่เชื้อเกิดได้ทั้งทางตรง และทางอ้อม โคและกระบือจะติดเชื้อเนื่องจากกินหรือหายใจเอาเชื้อโรคเข้าไป และเข้าไปอยู่ในทางเดินหายใจส่วนต้นของสัตว์ที่ติดเชื้อ

ในการศึกษาด้านความรู้ ทัศนคติ และพฤติกรรม ได้มีการศึกษาเกี่ยวกับการป้องกันและควบคุมโรคต่าง ๆ ในหลายชนิดสัตว์ สำหรับกระบือ เคยมีการศึกษาความรู้ ทัศนคติและวิธีปฏิบัติในการป้องกันและควบคุม โรคเฮโมรายิกเซฟติซีเมีย (โรคคอบวม) ของเกษตรกรในพื้นที่ภาคตะวันออกเฉียงเหนือตอนบนของประเทศไทย พบว่าเกษตรกรส่วนใหญ่มีความรู้เกี่ยวกับโรคเฮโมรายิกเซฟตีซีเมียในระดับปานกลาง ในขณะที่ทัศนคติและวิธีการปฏิบัติเพื่อป้องกันและควบคุมโรคเป็นเชิงบวกและอยู่ในระดับดี การวิเคราะห์ปัจจัยส่วนบุคคลของเกษตรกรที่มีผลต่อความรู้ ทัศนคติและวิธีปฏิบัติในการป้องกันและควบคุมโรคเฮโมรายิกเซฟติซีเมีย (โรคคอบวม) ของเกษตรกร พบว่า เกษตรกรเพศชายมีวิธีปฏิบัติในการป้องกันและควบคุมโรคที่ดีกว่า เกษตรกรที่ได้รับข่าวสารเรื่องโรคจะมีความรู้และวิธีปฏิบัติที่ดีกว่า จากประวัติการเกิดโรคในกระบือของเกษตรกร พบว่า หากเกษตรกรที่มีวิธีการป้องกันโรคที่ดีสัตว์ จะไม่เป็นโรค สอดคล้องกับการทำวัคซีนป้องกันโรค

นอกจากนี้ยังมีการศึกษาความรู้ ทัศนคติ และพฤติกรรมการป้องกันและควบคุมโรคอื่น ๆ ในกระบือ ได้แก่ การศึกษา ความรู้ ทัศนคติ และพฤติกรรมการป้องกันและควบคุมโรคปากและเท้าเปื่อยของเกษตรกร ในพื้นที่ภาคตะวันออกของประเทศไทย ได้ทำการศึกษาในกลุ่มเกษตรกรผู้เลี้ยงโคเนื้อ โคนม กระบือ แพะ แกะ และสุกร ซึ่งผลการศึกษาแสดงให้เห็นว่าเกษตรกรในพื้นที่ภาคตะวันออกของประเทศไทยส่วนใหญ่มีความรู้เกี่ยวกับการป้องกันและควบคุมโรคอยู่ในระดับดี และมีทัศนคติและพฤติกรรมการปฏิบัติเพื่อป้องกันและควบคุมโรคอยู่ในระดับปานกลาง มีข้อเสนอแนะจากผลการศึกษาคือ กรมปศุสัตว์ควรวางแผนบนพื้นฐานที่ว่าความรู้ ทัศนคติ และพฤติกรรมการป้องกันและควบคุมโรคปากและเท้าเปื่อยของเกษตรกรในเขตพื้นที่นี้อยู่ในระดับดีและปานกลาง ควรส่งเสริมให้ความรู้กับเกษตรกร และผู้ประกอบการเพื่อให้เข้าใจในประเด็นการแพร่เชื้อไวรัสจากสัตว์ติดเชื้อในระยะก่อนและหลังแสดงอาการ และควรรณรงค์ฉีดวัคซีนซ้ำภายหลังจากฉีดวัคซีนเข็มแรกในชีวิต 1 เดือน โดยเฉพาะอย่างยิ่ง กระบือ โคเนื้อ และแพะ

**5. วิธีการหรือขั้นตอนการศึกษา**

เป็นการศึกษาทางสังคม ในรูปแบบการศึกษาความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกรผู้เลี้ยงกระบือในพื้นที่จังหวัดกระบี่ (Knowledge attitude and practice : KAP) โดยมีขั้นตอนการศึกษาดังนี้

1) ทำการคำนวณขนาดของกลุ่มตัวอย่างตามวิธีของ Taro Yamane ที่ระดับความชุกร้อยละ 50   
ค่าความเชื่อมั่นร้อยละ 90 และค่าความคลาดเคลื่อนร้อยละ 5 จากจำนวนเกษตรกรผู้เลี้ยงกระบือทั้งหมด 122 ราย ภายในพื้นที่จังหวัดกระบี่ ได้จำนวนเกษตรกรผู้เลี้ยงกระบือที่เป็นเป้าหมายในการศึกษา จำนวน 94 ราย และทำการศึกษาในช่วงเดือน ตุลาคม 2563 - เดือน เมษายน 2564

2) ค้นคว้า รวบรวม ศึกษาเอกสาร และบทความทางวิชาการต่าง ๆที่เกี่ยวข้อง เพื่อทำการออกแบบแบบสอบถาม ซึ่งประกอบไปด้วย 4 ส่วน ได้แก่ ส่วนที่ 1 ข้อมูลพื้นฐาน ส่วนที่ 2 ความรู้ทั่วไป การป้องกัน และ การควบคุมโรคเฮโมรายิกเซฟติซีเมีย ส่วนที่ 3 ทัศนคติเกี่ยวกับโรคเฮโมรายิกเซฟติซีเมีย และส่วนที่ 4 พฤติกรรมการป้องกันและควบคุมโรคเฮโมรายิกเซฟติซีเมีย

3) เก็บข้อมูลโดยใช้แบบสอบถามด้วยวิธีการสัมภาษณ์เกษตรกรผู้เลี้ยงกระบือเป็นรายบุคคล (individual interview) ในช่วงเดือน พฤศจิกายน 2563 – เดือน ธันวาคม 2563

4) ทำการรวบรวมข้อมูล จัดเรียงข้อมูล และทำความสะอาดข้อมูล จนเป็นข้อมูลที่สามารถนำมาวิเคราะห์หาค่าทางสถิติต่าง ๆ ได้

5) วิเคราะห์ข้อมูลด้วยสถิติเชิงพรรณนา (Descriptive Statistics) ได้แก่ ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ทำการวิเคราะห์เปรียบเทียบระดับความรู้ ทัศนคติและพฤติกรรมจำแนกตามปัจจัยข้อมูลพื้นฐานด้วย Duncan multiple comparison test และวิเคราะห์หาความสัมพันธ์ระหว่างความรู้ ทัศนคติและพฤติกรรมด้วย Spearman’s rank correlation coefficient โดยใช้โปรแกรม Microsoft office excel

**6. ผู้ร่วมดำเนินการ (ถ้ามี)**

(1) ชื่อ-นามสกุล นางสาวขวัญกมล ปักการะโน สัดส่วนผลงาน ร้อยละ 60

(2) ชื่อ-นามสกุล นางสาวนุชธิดา ชนะแก้ว สัดส่วนผลงาน ร้อยละ 40

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผน ร้อยละ 10

(2) เก็บรวบรวมข้อมูล ร้อยละ 10

(3) วิเคราะห์ข้อมูล ร้อยละ 10

(4) สรุปและรายงาน ร้อยละ 10

**8. ประโยชน์ที่คาดว่าจะได้รับ**

1) ทราบระดับความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกร ผู้เลี้ยงกระบือ ในพื้นที่จังหวัดกระบี่

2) ทราบความสัมพันธ์ระหว่างระดับความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกรผู้เลี้ยงกระบือ ในพื้นที่จังหวัดกระบี่

**9. ระบุผลสำเร็จของงาน หรือผลการศึกษา**

**-** อยู่ในระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

1) การเก็บข้อมูลแบบสอบถามมีความยุ่งยากและใช้เวลานาน เนื่องจากกลุ่มตัวอย่างเป็นกระบือที่อาศัยอยู่ในหลาย ๆ อำเภอ ซึ่งมีลักษณะภูมิประเทศที่หลากหลาย

2) มีการเปลี่ยนแปลงของจำนวนประชากรในการศึกษา คือ เกษตรกรผู้เลี้ยงกระบืออยู่บ่อยครั้ง เนื่องจากการจำหน่ายกระบือ จนนำไปสู่การเลิกเลี้ยงกระบือ

3) ความร่วมมือของเกษตรกรในการตอบแบบสอบถามมีมากน้อยต่างกัน

**11. การนำไปใช้ประโยชน์ หรือคาดว่าจะนำไปใช้ประโยชน์**

1) ทำให้สามารถวางแผนการเฝ้าระวัง การป้องกัน และการควบคุมโรคเฮโมรายิกเซฟติซีเมียในพื้นที่จังหวัดกระบี่ได้

2) นำข้อมูลมาใช้ประโยชน์ได้ในสถานการณ์ต่าง ๆ ได้แก่ การกำหนดมาตรการการเฝ้าระวังโรค  
ระบาดสัตว์จากการลักลอบเคลื่อนย้ายสัตว์ที่ไม่ถูกต้อง

3) สามารถเป็นการศึกษานำร่องไปสู่การศึกษาอื่น ๆ ในพื้นที่จังหวัดกระบี่ได้ เช่น การศึกษาความรู้ ทัศนคติ และพฤติกรรมการป้องกันและควบคุมโรคพิษสุนัขบ้าของประชากรในพื้นที่จังหวัดกระบี่ การศึกษาความรู้ ทัศนคติ และพฤติกรรมการป้องกันและควบคุมโรคบรูเซลโลซิสของเกษตรกรผู้เลี้ยงแพะในพื้นที่จังหวัดกระบี่ เป็นต้น

4) นำมาปรับใช้วางแผนในการประชาสัมพันธ์ข่าวสารและความรู้ หรือระเบียบต่าง ๆ ให้แก่ประชาชนได้อย่างทั่วถึง

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวนุชธิดา ชนะแก้ว)

ผู้เสนอผลงาน

28/ ตุลาคม/ 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ ………..……………………………… ลงชื่อ ....……………………………….….

(นางสาวขวัญกมล ปักการะโน) (…………………………………)

ตำแหน่ง นายสัตวแพทย์ชำนาญการ ตำแหน่ง ...………………………………..

ผู้ร่วมดำเนินการ ผู้ร่วมดำเนินการ

28/ ตุลาคม/ 2563 ……/ ตุลาคม/ 2563

ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

ลงชื่อ ……………………………………….. ลงชื่อ ....………………………………..

(นายจุลชาติ จุลเพชร) (นายสุรจิต วิชชุวรรณ)

ตำแหน่ง หัวหน้ากลุ่มพัฒนาคุณภาพสินค้าปศุสัตว์ ตำแหน่ง ปศุสัตว์จังหวัดตรัง

29/ ตุลาคม/ 2563 29/ ตุลาคม/ 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นางสาวนุชธิดา ชนะแก้ว

**เพื่อประกอบการขอรับเงินประจำตำแหน่ง** นายสัตวแพทย์ชำนาญการ  **ตำแหน่งเลขที่** 2088

**สำนัก/กอง** กลุ่มพัฒนาคุณภาพสินค้าปศุสัตว์ สำนักงานปศุสัตว์จังหวัดตรัง กรมปศุสัตว์ กระทรวงเกษตรและสหกรณ์

**เรื่อง** ศึกษาปัญหาและแนวทางการพัฒนาโรงฆ่าสัตว์ที่เหมาะสมในการผลิตสินค้าสิ่งบ่งชี้ทางภูมิศาสตร์ “หมูย่างเมืองตรัง”

**หลักการและเหตุผล**

กรมปศุสัตว์ กระทรวงเกษตรและสหกรณ์ มีนโยบายด้านความปลอดภัยของอาหาร (Food Safety) โดยคำนึงถึงความปลอดภัยของผู้บริโภค และให้มีการพัฒนากระบวนการผลิตสินค้าปศุสัตว์ตลอดห่วงโซ่อาหาร (Food Chain) พร้อมกับกำหนดนโยบายการบังคับใช้กฎหมายที่เกี่ยวข้อง สอดคล้องกับนโยบายของรัฐบาลในการบังคับใช้กฎหมายของส่วนราชการต่าง ๆ

ในปี 2559 มีการประกาศพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ.2559 ซึ่งมีเจตนารมณ์ที่จะพัฒนาการประกอบกิจการฆ่าสัตว์ การผลิตเนื้อสัตว์ให้ได้มาตรฐานตลอดทั้งกระบวนการผลิต การขนส่ง รวมถึงระบบในการตรวจสอบย้อนกลับ ซึ่งส่งผลกระทบกับผู้ประกอบการแปรรูป “หมูย่างเมืองตรัง” ซึ่งเป็นสินค้าที่มีชื่อเสียงของจังหวัด มีความเชื่อมโยงกับแหล่งภูมิศาสตร์ของจังหวัดตรัง และได้ขึ้นทะเบียนเป็นสิ่งบ่งชี้ทางภูมิศาสตร์กับกรมทรัพย์สินทางปัญญา กระทรวงพาณิชย์ กลายเป็นสินค้าที่มีกระบวนการผลิตไม่ถูกต้องกฎหมายตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ.2559 นอกจากนี้ยังส่งผลกระทบไปยังกระบวนการผลิตตั้งแต่ระดับต้นน้ำ (การผลิตสุกรมีชีวิต) โรงฆ่าสัตว์ รวมทั้งการจำหน่ายผลิตภัณฑ์ ประกอบกับกรมปศุสัตว์ได้มีนโยบายการบังคับใช้กฎหมายอย่างเคร่งครัด ทำให้ผู้ประกอบการถูกดำเนินคดี และร้องขอความเป็นธรรม ให้ภาครัฐแก้ไขปัญหาอย่างเร่งด่วน

สำนักงานปศุสัตว์จังหวัดตรังได้เล็งเห็นปัญหาดังกล่าวข้างต้น จึงเห็นควรศึกษาและรวบรวมปัญหาทั้งหมด เพื่อหาแนวทางแก้ไขปัญหาการผลิต“หมูย่างเมืองตรัง” ซึ่งเป็นสินค้าสิ่งบ่งชี้ทางภูมิศาสตร์ให้สอดคล้องกับข้อกฎหมายที่เกี่ยวข้อง เป็นสินค้าที่มีคุณภาพ มีมาตรฐาน เป็นที่ยอมรับของผู้บริโภค และกระตุ้นให้ผู้ผลิตเสริมสร้างและรักษาภาพพจน์ในสินค้าที่ขึ้นทะเบียนเป็นสิ่งบ่งชี้ทางภูมิศาสตร์ ให้มีความโดดเด่น มีเอกลักษณ์เฉพาะของสินค้า สามารถสร้างมูลค่าเพิ่ม และสร้างความมั่นคงในอาชีพต่อไป

**บทวิเคราะห์ / แนวคิด / ข้อเสนอ (แผนงาน / โครงการ) ที่ผู้ประเมินจะพัฒนางาน**

แนวทางการดำเนินงานสร้างความเชื่อมั่นให้กับเจ้าหน้าที่ผู้ปฏิบัติงาน และผู้ประกอบการต่อแนวทาง การพัฒนาโรงฆ่าสัตว์สำหรับผลิตสินค้าสิ่งบ่งชี้ทางภูมิศาสตร์ “หมูย่างเมืองตรัง” ปัญหาอุปสรรคที่จะต้องได้รับ การแก้ไข เช่น การจัดหาโรงฆ่าสัตว์ให้เพียงพอกับความต้องการของผู้ประกอบการในแต่ละพื้นที่ การจัดทำแบบแปลนต้นแบบโรงฆ่าสัตว์ที่ถูกต้องสำหรับผู้ประกอบการที่พร้อมจะปรับปรุงโรงฆ่าสัตว์ของตนเองให้ได้มาตรฐานซึ่งผู้ประกอบการพร้อมที่จะดำเนินการปรับปรุง สำหรับโรงฆ่าสัตว์มาตรฐานที่มีอยู่แล้วต้องควบคุมกระบวนการฆ่าสัตว์ให้เป็นไปตามสุขลักษณะตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 รวมถึงให้ความรู้เจ้าหน้าที่ และผู้ประกอบการ ให้มีความเข้าใจพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 และกฎหมายอื่น ๆ ที่เกี่ยวข้อง เช่น พระราชบัญญัติการสาธารณสุข พ.ศ.2560 พระราชบัญญัติ การผังเมือง พ.ศ. 2518 เป็นต้น เพื่อสร้างความเข้าใจในกระบวนการขออนุญาตตั้งโรงฆ่าสัตว์ที่ถูกต้องตามกฎหมายและกระบวนการฆ่าสัตว์ที่ถูกต้องและถูกสุขลักษณะ

**ผลที่คาดว่าจะได้รับ**

1) ทำให้ทราบข้อมูลเกี่ยวกับปัญหา อุปสรรค ผลกระทบจากพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. 2559 การดำเนินการเกี่ยวกับโรงฆ่าสัตว์ รวมทั้งแนวทางการพัฒนาโรงฆ่าสัตว์ที่เหมาะสมในการผลิตสินค้าสิ่งบ่งชี้ทางภูมิศาสตร์ “หมูย่างเมืองตรัง”

2) จัดทำแบบแปลนต้นแบบโรงฆ่าสัตว์ที่สอดคล้องกับการผลิต “หมูย่างเมืองตรัง”

**ตัวชี้วัดความสำเร็จ**

สามารถแก้ไขปัญหาโรงฆ่าสัตว์สำหรับผลิตสินค้าสิ่งบ่งชี้ทางภูมิศาสตร์ “หมูย่างเมืองตรัง” ให้สอดคล้องกับข้อกฎหมาย และพัฒนางานด้านอาหารปลอดภัยของจังหวัดตรังให้มีความก้าวหน้าและมั่นคง

ลงชื่อ .......……………………………….

(นางสาวนุชธิดา ชนะแก้ว)

ผู้เสนอแนวคิด

28/ ตุลาคม/ 2563

**การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ……..นางสาวนุชธิดา.....ชนะแก้ว….………………………….……………………………………………………..…………………………..

ตำแหน่ง….…นายสัตวแพทย์ชำนาญการ…………ตำแหน่งเลขที่……2088………………………………………….…………………..

ขอประเมินเพื่อขอรับเงินประจำตำแหน่ง….....นายสัตวแพทย์ชำนาญการ….….ตำแหน่งเลขที่…....…2088…..……………

~~ส่วน~~/กลุ่ม/~~ฝ่าย~~…พัฒนาคุณภาพสินค้าปศุสัตว์..สำนักงานปศุสัตว์จังหวัดตรัง..กรมปศุสัตว์..กระทรวงเกษตรและสหกรณ์…

**ผลการพิจารณา (คะแนนเต็ม 100 คะแนน)**

1. ผลงาน/ผลการปฏิบัติงานย้อนหลัง 3 ปี 50 คะแนน ได้รับ ……………………คะแนน

2. ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ ………………….…คะแนน

**รวม** …………………..…คะแนน

ลงชื่อ……………………………………………..

(นายสุรจิต วิชชุวรรณ)

ตำแหน่ง ปศุสัตว์จังหวัดตรัง

29/ ตุลาคม/ 2563

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน